《奉题毗山草堂二首为中丞潘公读书处 其二》
明代·胡应麟

曲榭雕楹霅水傍，琅函插架照沧浪。丹霄正锡尚书履，绿野先题相国堂。

句就松风闲鹤浦，梦回萝月上鹓行。凭谁寄问花溪叟，稷契何由近庙廊。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。